ธปท.ตั้งศูนย์ข้อมูลตราสารเงิน
ธปท.จับมือ 5 หน่วยงาน ตั้งศูนย์ตราสารการเงินดูแลเงินทุนเคลื่อนย้ายร่วมกันให้ครอบคลุมและสะดวกยิ่งขึ้น&nbsp;
21 ธ.ค. 2553

ธปท.จับมือ 5 หน่วยงาน ตั้งศูนย์ตราสารการเงินดูแลเงินทุนเคลื่อนย้ายร่วมกันให้ครอบคลุมและสะดวกยิ่งขึ้น  
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.)ได้ร่วมลงนามในบันทึกความตกลงว่าด้วยการจัดตั้งศูนย์ข้อมูลตราสารการเงินแห่งประเทศไทย (Thailand Financial Instruments Information Center : TFIIC) โดยร่วมกับหน่วยงานพหุพาคี 5 แห่ง คือ ธปท. สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) สำนักงานบริหารหนี้สาธารณะ (สบน.) ตลาดหลักทรัพย์แห่งประเทศไทย (ตลท.) และ สมาคมตลาดตราสารหนี้ไทย (Thai BMA) เพื่อร่วมกันจัดตั้งศูนย์ข้อมูลตราสารการเงินแห่งประเทศไทย ให้แล้วเสร็จภายในปี 2554 
"การมีศูนย์ข้อมูลตราสารการเงินมีประโยชน์ ช่วยให้มีรายละเอียดของข้อมูลตราสาร ตั้งแต่ต้นน้ำถึงปลายน้ำ รู้ผู้ออกตราสาร ผู้ถือครองตราสาร และตลาดที่ ตราสารนั้นออกจำหน่าย ตลอดจนอันดับความน่าเชื่อถือของตราสารการเงิน ช่วยสร้างความโปร่งใสในการ เปิดเผยข้อมูลการซื้อขาย และในภาพกว้างยังช่วยเชื่อมโยงการระดมทุน การลงทุนของตลาดการเงิน ไทยและต่างประเทศ ทำให้ติดตามการเคลื่อนย้ายเงินทุนระหว่างประเทศที่อาจมีผลกดดันต่อค่าเงิน และ ติดตามพฤติกรรมการลงทุนของผู้ลงทุนได้ สามารถประเมินความเสี่ยงด้านต่างๆได้สะดวกขึ้น ช่วยให้ธปท.มีเครื่องมือในการติดตามการเคลื่อนย้ายเงินทุนและยังช่วยเพิ่มประสิทธิภาพในการบริหารจัดการข้อมูลตราสารการเงิน ลดภาระ ความซ้ำซ้อน ช่วยให้นักลงทุนมีข้อมูลในมุมมองใหม่ๆ"นายประสารกล่าว